Dommel

Dommel er ei elv i Belgia og Nederland, og er ei av sideelvene til Dieze fra venstre. Den har sitt utspring nordøst i Belgia nær Peer og renner inn i sørlige deler av Nederland. Dommel har sideelvene Keersop, Tongelreep, Gender og Kleine Dommel og renner sammen med elva Aa ved 's-Hertogenbosch. Videre herfra heter elva Dieze, som til slutt renner ut i Maas. De største byene og landsbyene langs elva er Peer, Neerpelt, Eindhoven, Son en Breugel, Boxtel, Sint-Michielsgestel og 's-Hertogenbosch.

Elver i Nederland
Elver i Belgia
Maas' vassdragsområde